pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กฟน. จับมือกรุงไทย รับชำระค่าไฟฟ้าผ่าน QR Code Cross Bank ขับเคลื่อนสังคมไร้เงินสด
วันพุธที่ 30 พฤษภาคม 2561
กฟน. จับมือกรุงไทย รับชําระค่าไฟฟ้าผ่าน QR Code Cross Bank ขับเคลื่อนสังคมไร้เงินสด
ผู้ว่าการการไฟฟ้านครหลวง พร้อมด้วย กรรมการผู้จัดการใหญ่ธนาคารกรุงไทย ร่วมแถลงข่าวความร่วมมือการรับชําระค่าไฟฟ้าด้วยระบบ QR Code ข้ามธนาคาร (QR Code Cross Bank) เพื่ออํานวยความสะดวกให้ผู้ใช้ไฟฟ้าของ กฟน.
วันนี้ (30 พฤษภาคม 2561) นายชัยยงค์ พัวพงศกร ผู้ว่าการการไฟฟ้านครหลวง (กฟน.) พร้อมด้วย นายผยง ศรีวณิช กรรมการผู้จัดการใหญ่ ธนาคารกรุงไทย ร่วมแถลงข่าวความร่วมมือการรับชําระค่าไฟฟ้าด้วยระบบ QR Code ข้ามธนาคาร (QR Code Cross Bank) เพื่ออํานวยความสะดวกให้ผู้ใช้ไฟฟ้าของ กฟน. ในพื้นที่กรุงเทพมหานคร นนทบุรี และสมุทรปราการ สามารถชําระค่าไฟฟ้าโดยใช้ QR Code ในใบแจ้งค่าไฟฟ้าของ กฟน.ผ่าน Mobile Banking Application ได้ทุกธนาคารที่รองรับการชําระค่าบริการผ่าน QR Code ณ สํานักงานใหญ่ การไฟฟ้านครหลวง
นายชัยยงค์ พัวพงศกร กล่าวว่า กฟน. มุ่งมั่นพัฒนาคุณภาพงานบริการอย่างต่อเนื่อง ความร่วมมือกับธนาคารกรุงไทย ด้วยการเพิ่มช่องทางการรับชําระเงินค่าไฟฟ้าผ่าน QR Code ในใบแจ้งค่าไฟฟ้า ซึ่งเป็นรัฐวิสาหกิจด้านสาธารณูปโภครายแรก ที่มีการรับชําระค่าสาธารณูปโภคจากลูกค้าผ่านระบบ QR Code Cross Bank แบบ Online เมื่อลูกค้าชําระค่าบริการผ่าน QR Code โดยการสแกนด้วย Mobile Banking Application ของธนาคารต่าง ๆ แล้ว แต่ละธนาคารจะโอนเงินเข้ามาที่บัญชีธนาคารกรุงไทยของ กฟน. ทันที และกฟน. สามารถตัดยอดค่าไฟฟ้าค้างชําระของลูกค้าแบบ Real Time โดยเริ่มสําหรับบิลค่าไฟฟ้าประจําเดือนพฤษภาคม 2561 เป็นต้นไป และในอนาคต กฟน. จะพัฒนาการรับชําระเงินค่าไฟฟ้าด้วยระบบ QR Code Cross Bank บน MEA Smart Life Application รองรับการรับชําระค่าบริการอื่นๆ เพื่อเพิ่มความสะดวกให้แก่ผู้ใช้ไฟฟ้า ยกระดับคุณภาพชีวิตของคนเมือง ก้าวสู่วิถีอนาคต Smart Metro
นายผยง ศรีวณิช กล่าวว่า ธนาคารกรุงไทยในฐานะธนาคารพาณิชย์ของรัฐ ได้ร่วมขับเคลื่อนสังคมไทยสู่สังคมไร้เงินสด ด้วยการสนับสนุนการทําธุรกรรมต่างๆ ผ่านช่องทางอิเล็กทรอนิกส์ การร่วมมือกับการไฟฟ้านครหลวง พัฒนาระบบการชําระบิลข้ามธนาคาร ผ่าน QR Code ในครั้งนี้ ช่วยเพิ่มความคล่องตัวในการชําระเงิน หมดปัญหาเรื่องการเดินทาง และไม่ต้องกังวลเรื่องการจ่ายบิลซ้ําซ้อน เนื่องจากข้อมูลการชําระเงินสามารถตรวจสอบได้ ที่สําคัญหากชําระผ่าน KTB netbank ของธนาคารกรุงไทย ไม่ต้องเสียค่าธรรมเนียมการทํารายการจนถึงสิ้นปีนี้ สําหรับค่าธรรมเนียมในการจ่ายบิลด้วย Mobile Application อื่นๆ นั้น ขึ้นอยู่กับเงื่อนไขของแต่ละแห่ง นอกจากนี้ธนาคารกรุงไทย มีแผนพัฒนาและขยายระบบการชําระบิลข้ามธนาคาร ผ่าน QR Code ไปยังหน่วยงานรับชําระอื่นๆ
ฝ่ายสื่อสารองค์กรและภาพลักษณ์
โทร.0 2208 4174 -7
รัฐบาลไทย-ข่าวทำเนียบรัฐบาล-สถิติความสูญเสียในช่วงเทศกาลปีใหม่ลดลง
วันจันทร์ที่ 6 มกราคม 2563
สถิติความสูญเสียในช่วงเทศกาลปีใหม่ลดลง
วันเสาร์ที่ 4 มกราคม 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ขอบคุณทุกภาคส่วนที่ร่วมกันจัดงานเทศกาลปีใหม่และจิตอาสาที่ช่วยอํานวยความสะดวกและดูแลการจราจรในเส้นทางต่าง ๆ อย่างเต็มที่ ทําให้ในปีนี้สถิติการบาดเจ็บและเสียชีวิตจากอุบัติเหตุช่วงเทศกาลปีใหม่ลดน้อยลงกว่าปีที่ผ่านมา ซึ่งรัฐบาลจะนําไปใช้วิเคราะห์แผนและมาตรการดูแลความปลอดภัยบนท้องถนนในเทศกาลอื่น ๆ ให้ดียิ่งขึ้นต่อไป สิ่งสําคัญคือความร่วมมือของทุกคนที่ต้องคํานึงถึงความปลอดภัยให้มากขึ้นด้วย เพื่อลดการสูญเสีย พร้อมทั้งได้สั่งการให้หน่วยงานที่เกี่ยวข้องศึกษาแนวทางการซ่อมแซม ขยายช่องทางถนน หรือสร้างเส้นทางใหม่ เพื่อการสัญจรที่ดีในอนาคต
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ออมสิน เชิญชวนช่วยเพื่อนบ้านชาวลาวที่ประสบภัยเขื่อนทรุด-น้ำไหลบ่าท่วม ร่วมบริจาคเงินผ่าน “QR สาธุ” ด้วย Mobile Banking
วันพฤหัสบดีที่ 26 กรกฎาคม 2561
ออมสิน เชิญชวนช่วยเพื่อนบ้านชาวลาวที่ประสบภัยเขื่อนทรุด-น้ําไหลบ่าท่วม ร่วมบริจาคเงินผ่าน “QR สาธุ” ด้วย Mobile Banking
ออมสินเชิญชวนช่วยเพื่อนบ้านชาวลาวที่ประสบภัยเขื่อนทรุด-น้ําไหลบ่าท่วม ร่วมบริจาคเงินผ่าน “QR สาธุ” ด้วย Mobile Banking เข้าบัญชี “ออมสินปันน้ําใจ ช่วยผู้ประสบภัย” ยกเว้นค่าธรรมเนียมการโอนทุกประเภท ทุกการบริจาค ออมสินสมทบเท่ายอดบริจาค
ออมสิน เชิญชวนช่วยเพื่อนบ้านชาวลาวที่ประสบภัยเขื่อนทรุด-น้ําไหลบ่าท่วม ร่วมบริจาคเงินผ่าน “QR สาธุ” ด้วย Mobile Banking เข้าบัญชี “ออมสินปันน้ําใจ ช่วยผู้ประสบภัย” ยกเว้นค่าธรรมเนียมการโอนทุกประเภท ทุกการบริจาค ออมสินสมทบเท่ายอดบริจาค รวมยอดสูงสุดไม่เกิน 5 ล้านบาท
ธนาคารออมสิน แสดงความเสียใจ พร้อมช่วยเหลือเหตุเขื่อนดินทรุดน้ําไหลบ่าท่วมพื้นที่บ้านเรือน-เกษตรกรรม ในประเทศลาว เชิญชวนบริจาคผ่านช่องทาง “MyMo” Mobile Banking ธนาคารออมสิน ด้วยการสแกน “QR สาธุ” เข้าบัญชี “ออมสินปันน้ําใจ ช่วยผู้ประสบภัย” เลขที่บัญชี 0 222 3333 4444 โดยธนาคารออมสินร่วมสมทบเท่ากับยอดเงินบริจาค พร้อมยกเว้นค่าธรรมเนียมการโอนบริจาคทุกประเภท
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า จากเหตุเขื่อนดินย่อยโครงการโรงไฟฟ้าพลังน้ําเซเปียน-เซน้ําน้อย ประเทศสาธารณรัฐประชาธิปไตยประชาชนลาวได้เกิดทรุดตัว ส่งผลให้สันเขื่อนดินกั้นน้ํารอบอ่างเก็บน้ําเซน้อยเกิดรอยร้าว น้ําในอ่างเก็บน้ําได้ไหลบ่าทะลักเข้าท่วมพื้นที่ท้ายเขื่อนและลําน้ําเซเปียนเป็นจํานวนมาก จนทําให้เกิดความเสียหายต่อบ้านเรือน ทรัพย์สิน พื้นที่เกษตรกรรม ผลผลิต กินพื้นที่เป็นวงกว้าง ตลอดจนชีวิตประชาชนชาวลาวที่บาดเจ็บและเสียชีวิต ธนาคารออมสิน ซึ่งได้ให้ความสําคัญในการช่วยเหลือและดูแลประชาชนผ่านโครงการและกิจกรรมต่างๆ ของธนาคารฯ อย่างต่อเนื่อง รวมถึงเข้าร่วมให้ความช่วยเหลือเหตุหรือภัยต่างๆ ที่เกิดขึ้นอย่างกระทันหัน ครั้งนี้ก็เช่นกัน ธนาคารออมสิน ขอเชิญชวนลูกค้าธนาคารฯ บริจาคเงินผ่าน “MyMo” Mobile Banking ด้วยการสแกนคิวอาร์โค้ดเพื่อการทําบุญ/บริจาคเงิน ภายใต้โครงการ “QR สาธุ” ของธนาคารออมสิน ซึ่งประชาชนทั่วไปสามารถสมัครใช้บริการ “MyMo” และสแกนบริจาคเงินได้ทันที เพื่อบริจาคเข้าบัญชีเผื่อเรียก ชื่อบัญชี “ออมสินปันน้ําใจ ช่วยผู้ประสบภัย” เลขที่บัญชี 0 222 3333 4444 นอกจากนี้ ยังสามารถเลือกบริจาคผ่านช่องทางต่างๆ ของธนาคารฯ เช่น เคาน์เตอร์ธนาคาร โอนผ่านตู้เอทีเอ็ม เครื่องรับฝากเงินอัตโนมัติหน้าสาขา อินเตอร์เน็ตแบงก์กิ้ง หรือสามารถสแกนคิวอาร์โค้ด QR สาธุ ด้วย Mobile Banking ของทุกธนาคาร
ทั้งนี้ ธนาคารฯ จะร่วมบริจาคสมทบตามจํานวนที่ได้รับบริจาครวม ในวงเงินสูงสุดไม่เกิน 5 ล้านบาท พร้อมกับ ยกเว้นค่าธรรมเนียมในการโอนเงินบริจาคเข้าบัญชีนี้ทุกช่องทาง
“ธนาคารออมสิน ขอเป็นส่วนหนึ่งในการร่วมให้ความช่วยเหลือผ่านวิธีการดังกล่าว ทั้งนี้ขอแสดงความเสียใจต่อเหตุการณ์ที่เกิดขึ้น และขอให้กําลังใจกับประชาชนชาวลาวที่ประสบภัย ซึ่งหวังเป็นอย่างยิ่งว่าสถานการณ์ต่างๆ จะคลี่คลายเข้าสู่สภาวะปกติโดยเร็ว” นายชาติชาย กล่าวในที่สุด.
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือหากมีข้อสงสัย ต้องการรายละเอียดเพิ่มเติมจากเจ้าหน้าที่ สามารถสอบถามได้ที่ ธนาคารออมสินทุกสาขาทั่วประเทศ หรือศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-สรรพากรขยายเวลายื่นแบบฯ ผ่านอินเทอร์เน็ต ให้ผู้ประกอบการ ช่วยลดความเสี่ยงการแพร่ระบาดไวรัส COVID-19
วันอังคารที่ 12 พฤษภาคม 2563
สรรพากรขยายเวลายื่นแบบฯ ผ่านอินเทอร์เน็ต ให้ผู้ประกอบการ ช่วยลดความเสี่ยงการแพร่ระบาดไวรัส COVID-19
ก.คลัง โดยกรมสรรพากรขยายเวลายื่นแบบแสดงรายการ นําส่ง และชําระภาษีอากร สําหรับเดือนภาษี มี.ค.-ส.ค.2563 เฉพาะผู้ประกอบการที่ยื่นแบบผ่านทางอินเทอร์เน็ตทุกราย ช่วยผู้ประกอบการไม่ต้องเดินทางมายื่นแบบฯ ด้วยตนเอง ลดความเสี่ยงในช่วงสถานการณ์แพร่ระบาดของCOVID-19
กระทรวงการคลังโดยกรมสรรพากรได้ขยายเวลาการยื่นแบบแสดงรายการ การนําส่ง และการชําระภาษีอากร สําหรับเดือนภาษีมีนาคม ถึงเดือนสิงหาคม 2563 เฉพาะผู้ประกอบการที่ยื่นแบบผ่านทางอินเทอร์เน็ตทุกราย ช่วยผู้ประกอบการไม่ต้องเดินทางมายื่นแบบฯ ด้วยตนเอง ลดความเสี่ยงในช่วงสถานการณ์การแพร่ระบาดของเชื้อไวรัสโคโรนา 2019 (COVID-19)
ดร.อุตตม สาวนายน รัฐมนตรีว่าการกระทรวงการคลัง เปิดเผยว่า กระทรวงการคลังอนุมัติขยายเวลาการยื่นแบบแสดงรายการ การนําส่ง และการชําระภาษีอากรตามประมวลรัษฎากร ให้ผู้ประกอบการที่ยื่นแบบฯ ผ่านอินเทอร์เน็ตทุกราย เพื่อช่วยผู้ประกอบการลดภาระ และปลอดภัยจาการแพร่ระบาดของโรคติดเชื้อไวรัสโคโรนา 2019 (COVID-19) อีกทั้งเพื่อเป็นการดําเนินการให้สอดคล้องกับนโยบายของรัฐบาล ในการรณรงค์ให้ผู้ประกอบการอยู่บ้าน ลดการเดินทาง และมีการเว้นระยะห่าง ทางสังคม (Social Distancing)
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า การขยายกําหนดเวลาการยื่นแบบแสดงรายการ การนําส่ง และการชําระภาษีอากรให้กับผู้ประกอบการที่ยื่นแบบฯ ผ่านอินเทอร์เน็ตในครั้งนี้ ประกอบด้วย ภาษีเงินได้หัก ณ ที่จ่าย (ภ.ง.ด.1 ภ.ง.ด.2 ภ.ง.ด.3 ภ.ง.ด.53 และ ภ.ง.ด.54) ภาษีมูลค่าเพิ่มจากการขายสินค้าและบริการภายในประเทศ (ภ.พ.30) ภาษีมูลค่าเพิ่มจากการจ่ายค่าบริการไปต่างประเทศ (ภ.พ.36) และภาษีธุรกิจเฉพาะ (ภ.ธ.40) โดยมีรายละเอียด ดังนี้
ประเภทแบบฯ เดือนภาษี    ยื่นภายใน
ภ.ง.ด.1, 2, 3, 53, 54
ภ.พ.30, 36
ภ.ธ.40  มีนาคม - เมษายน 2563   1 มิถุนายน 2563
พฤษภาคม 2563   30 มิถุนายน 2563
มิถุนายน 2563   31 กรกฎาคม 2563
กรกฎาคม 2563   31 สิงหาคม 2563
สิงหาคม 2563   30 กันยายน 2563
ดร.อุตตม สาวนายน รัฐมนตรีว่าการกระทรวงการคลัง กล่าวสรุปว่า กระทรวงการคลังหวังเป็นอย่างยิ่งว่า มาตรการขยายเวลาการยื่นแบบแสดงรายการ การนําส่ง และการชําระภาษีอากรให้แก่ผู้ประกอบการผ่านระบบเครือข่ายอินเทอร์เน็ตครั้งนี้ จะช่วยลดความเสี่ยง และมีความคล่องตัวในการทํางานเพิ่มขึ้น และจะเป็นส่วนหนึ่งที่จะช่วยสนับสนุนให้ทุกคนอยู่บ้าน ภายใต้แนวคิด “อยู่บ้าน หยุดเชื้อ เพื่อชาติ” ของรัฐบาลอีกทางหนึ่งด้วย
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร (RD Intelligence Center) 1161
https://bit.ly/2WLhp2N
รัฐบาลไทย-ข่าวทำเนียบรัฐบาล-นายกรัฐมนตรี นำข้าราชการและเจ้าหน้าที่ออกกำลังกายด้วยการเล่นกีฬาฟุตบอล
วันพุธที่ 14 ธันวาคม 2559
นายกรัฐมนตรี นําข้าราชการและเจ้าหน้าที่ออกกําลังกายด้วยการเล่นกีฬาฟุตบอล
นายกรัฐมนตรี นําข้าราชการและเจ้าหน้าที่ออกกําลังกายด้วยการเล่นกีฬาฟุตบอล
วันนี้ (14 ธันวาคม 2559) ‪เวลา 15.00 น.‬ ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําข้าราชการและเจ้าหน้าที่ภายในทําเนียบรัฐบาลออกกําลังกายร่วมกันเป็นครั้งที่ 4 เพื่อเสริมสร้างร่างกายให้มีสุขภาพที่ดี โดยมี พลเอก วิลาศ อรุณศรี เลขาธิการนายกรัฐมนตรี ร่วมออกกําลังกายด้วย
นายกรัฐมนตรี นําข้าราชการและเจ้าหน้าที่บริหารอบอุ่นร่างกายด้วยการเต้นแอโรบิคก่อนเล่นกีฬาฟุตบอล โดยแบ่งเป็น 2 ทีม คือ ทีมนายกรัฐมนตรี และทีมคณะผู้บริหาร ฝ่ายละ 5 คน ผลการแข่งขันฟุตบอล ทีมนายกรัฐมนตรีสามารถทําประตูได้ 2 - 0 จากนั้น นายกรัฐมนตรีได้ขอเปลี่ยนตัวผู้เล่นเพื่อไปปฏิบัติภารกิจต่อไป
-------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 24 เมษายน 2563 [กระทรวงสาธารณสุข]
วันศุกร์ที่ 24 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 24 เมษายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่24 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (23 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 60 ราย กลับบ้านสะสม 2,490 ราย (คิดเป็นร้อยละ 87.25 ของผู้ป่วยทั้งหมด) ยังรักษาในโรงพยาบาล 314 ราย (คิดเป็นร้อยละ 11 ของผู้ป่วยทั้งหมด) เสียชีวิตรวม 50 รายรวมมีผู้ป่วยสะสม 2,854 ราย
สําหรับผู้ป่วยรายใหม่รายงานวันนี้ 15 ราย (ลําดับที่ 2,840 – 2,854) จําแนกเป็นกลุ่มได้ดังนี้
กลุ่มที่1เป็นผู้สัมผัสกับผู้ป่วยที่มีรายงานมาแล้ว9ราย (พบที่จังหวัดภูเก็ต, สงขลา, กรุงเทพฯ)
กลุ่มที่2ผู้ป่วยรายใหม่ จํานวน2ราย มีรายละเอียด ดังนี้
2.1 คนไทยเดินทางกลับจากต่างประเทศ 1 ราย (กลับจากสหรัฐอเมริกา วันที่ 31 มีนาคม 2563)
2.2 เดินทางไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 1 ราย
และอีก 4 รายจากการค้นหาผู้ป่วยเชิงรุกในชุมชน ที่จังหวัดยะลา
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 6 แล้ว และ ไม่มีรายงานผู้เสียชีวิต
สําหรับสถานการณ์ทั่วโลกข้อมูลตั้งแต่วันที่5 มกราคม –24 เมษายน2563 (07.00 น.) พบผู้ป่วย 2,715,614 ราย เสียชีวิต 190,422 ราย ประเทศที่มีผู้ป่วยมาก 3 อันดับแรก คือ สหรัฐอเมริกาพบผู้ป่วย 879,430 ราย เสียชีวิต 49,769 รายสเปนพบผู้ป่วย 213,024 ราย เสียชีวิต 22,157 ราย และอิตาลีพบผู้ป่วย 189,973 ราย เสียชีวิต 25,549 ราย
***************************************
24 เมษายน 2563
รัฐบาลไทย-ข่าวทำเนียบรัฐบาล-โครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2562/63
วันพฤหัสบดีที่ 19 ธันวาคม 2562
โครงการประกันรายได้เกษตรกรผู้ปลูกข้าวโพดเลี้ยงสัตว์ ปี 2562/63
วันพฤหัสบดีที่ 19 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการประกันรายได้เกษตรกรผู้ปลูกข้าวโพดเลี้ยงสัตว์ ปีการผลิต 2562/63 วงเงิน 923 ล้านบาทเพื่อช่วยเหลือด้านรายได้ให้แก่เกษตรกรผู้ปลูกสินค้าเกษตร โดยประกันรายได้แก่เกษตรกรที่ขึ้นทะเบียนผู้ปลูกและแจ้งระยะเวลาเก็บเกี่ยวกับกรมส่งเสริมการเกษตร ที่ความชื้นไม่เกิน 14.5% กิโลกรัมละ 8.50 บาท ครัวเรือนละไม่เกิน 30 ไร่ สําหรับการเพาะปลูกระหว่างวันที่ 1 ก.ค. 62 – 31 พ.ค. 63 ซึ่ง ธกส. จะโอนเงินเข้าบัญชีเกษตรกรโดยตรง เริ่มจ่ายเงินงวดแรกในวันที่ 20 ธ.ค. 62 และจะจ่ายต่อเนื่องในทุกวันที่ 20 ของเดือน จนถึงระยะเวลาสิ้นสุดการรับสิทธิตามโครงการฯ ในวันที่ 31 ต.ค. 63
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรี พลเอกประวิตรฯ กำชับใช้งบฯ ด้านการกีฬา อย่างคุ้มค่า โปร่งใส และเกิดผลเป็นรูปธรรม
วันพุธที่ 25 กันยายน 2562
รองนายกรัฐมนตรี พลเอกประวิตรฯ กําชับใช้งบฯ ด้านการกีฬา อย่างคุ้มค่า โปร่งใส และเกิดผลเป็นรูปธรรม
พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 8/2562
วันนี้ (25 กันยายน 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 8/2562 ร่วมกับหน่วยงานที่เกี่ยวข้อง
โดยที่ประชุมมีมติเห็นชอบแผนพัฒนาข้อมูลดิจิทัล การกีฬาแห่งประเทศไทย ระยะ 3 ปี (พ.ศ. 2563 -2565) ซึ่งมีความสอดคล้องกับแผนยุทธศาสตร์ชาติ 20 ปี (พ.ศ. 2561 - 2580) แผนพัฒนาดิจิทัลเพื่อเศรษฐกิจและสังคม (พ.ศ.2559 - 2563) และแผนยุทธศาสตร์การกีฬาแห่งประเทศไทย พ.ศ. 2560 – 2564 (ฉบับปรับปรุง พ.ศ. 2563 – 2565 รวมทั้งเห็นชอบแผนแม่บทด้านบริหารทรัพยากรบุคคลของการกีฬาแห่งประเทศไทย พ.ศ. 2563 – 2567 ตามที่การกีฬาแห่งประเทศไทยเสนอ เพื่อให้มีความสอดคล้องกับสถานการณ์และบริบทที่เปลี่ยนแปลงไปเพื่อมุ่งให้การกีฬาแห่งประเทศไทย (กกท.) เป็นองค์กรสมรรถนะสูง
พร้อมกันนี้ รองนายกรัฐมนตรี ได้กล่าวเน้นย้ํา ให้หน่วยงานที่เกี่ยวข้องดําเนินการตรวจสอบดูแลอย่างเคร่งครัด ให้การใช้จ่ายงบประมาณเป็นไปด้วยความโปร่งใส ตรวจสอบได้ และปฏิบัติให้อยู่ภายใต้กฎระเบียบ เพื่อการเบิกจ่ายเป็นไปตามแผนของรัฐบาล พร้อมกําชับให้ผู้ว่าการกีฬาแห่งประเทศไทย ดําเนินแผนงานโครงการให้เป็นไปตามเป้าหมายที่กําหนดไว้ พร้อมทั้งให้มีการปรับปรุงศูนย์วิทยาศาสตร์การกีฬาทั้งส่วนกลางและส่วนภูมิภาคตามแผนยุทธศาสตร์ที่กําหนด โดยพิจารณาการใช้งบประมาณด้านการกีฬา ให้คุ้มค่า เป็นไปตามแผนงานนโยบายการกีฬาแห่งประเทศไทย และวางแผนบูรณาการให้สอดคล้องแผนยุทธศาสตร์การกีฬา ทั้งนี้ให้รัฐมนตรีว่าการกระทรวงการท่องเที่ยวและกีฬา กํากับ ควบคุม ดูแล โครงการดังกล่าวให้เป็นไปตามกรอบเวลา เพื่อพัฒนาให้เกิดประสิทธิภาพ และเป็นรูปธรรมมากที่สุด
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงรายงานความคืบหน้าโครงการก่อสร้างทางลอดที่จุดตัดบนทางหลวงหมายเลข 11 กับ 1001 อ.เมือง จ.เชียงใหม่
วันจันทร์ที่ 12 มีนาคม 2561
กรมทางหลวงรายงานความคืบหน้าโครงการก่อสร้างทางลอดที่จุดตัดบนทางหลวงหมายเลข 11 กับ 1001 อ.เมือง จ.เชียงใหม่
กรมทางหลวง (ทล.) กระทรวงคมนาคม ดําเนินโครงการก่อสร้างทางลอดที่จุดตัดบนทางหลวงหมายเลข 11 กับทางหลวงหมายเลข 1001 (สามแยกแม่โจ้) อ.เมือง จ.เชียงใหม่ มีความคืบหน้ามากกว่าร้อยละ 82 เพื่ออํานวยความสะดวกในการเดินทาง ส่งเสริมการท่องเที่ยว และแก้ไขปัญหาการจราจร
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า กระทรวงคมนาคมได้กําหนดยุทธศาสตร์พัฒนาโครงสร้างพื้นฐาน และการให้บริการระบบคมนาคมขนส่ง เพื่อยกระดับคุณภาพชีวิตของประชาชน ซึ่งสอดคล้องกับยุทธศาสตร์ชาติด้านการพัฒนาโครงสร้างพื้นฐานการขนส่ง และการพัฒนาประสิทธิภาพโครงข่ายทางหลวงสายหลักทั่วประเทศ โดย ทล. ดําเนินโครงการก่อสร้างทางลอดที่จุดตัดบนทางหลวงหมายเลข 11 กับทางหลวงหมายเลข 1001 บริเวณ กม. 0+000 (สามแยกแม่โจ้) และงานขยายสะพานข้ามแม่น้ําปิง (สะพานฟ้าฮ่าม) รวมงานก่อสร้างสะพานคู่ขนานข้ามแม่น้ําปิง มีจุดเริ่มต้นบนทางหลวงหมายเลข 11 ที่ กม. 93+960 สิ้นสุดที่ กม. 97+000 ระยะทางรวม 3.04 กิโลเมตร งบประมาณ 1,172,771,000 บาท ปัจจุบันการดําเนินงานมีความคืบหน้าร้อยละ 82 เมื่อก่อสร้างแล้วเสร็จจะช่วยอํานวยความสะดวกในการเดินทาง การขนส่งสินค้าทางการเกษตรและอุตสาหกรรม ส่งเสริมการท่องเที่ยว แก้ไขปัญหาการจราจร และช่วยลดความสูญเสียชีวิตและทรัพย์สินจากอุบัติเหตุ สามารถสอบถามข้อมูลการเดินทางได้ที่ สํานักงานควบคุมโครงการฯ โทรศัพท์ 0 5311 5609 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-“ อุตตม”ปาฐกถาพิเศษ“ประชารัฐกับการขับเคลื่อนประเทศไทยเป็น Thailand 4.0” ย้ำความเป็นหุ้นส่วนแนวประชารัฐ
วันพุธที่ 29 มีนาคม 2560
“ อุตตม”ปาฐกถาพิเศษ“ประชารัฐกับการขับเคลื่อนประเทศไทยเป็น Thailand 4.0” ย้ําความเป็นหุ้นส่วนแนวประชารัฐ
วันนี้ (29 มีนาคม 2560) นายอุตตม  สาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษในการประชุมวิชาการเพื่อนําเสนอผลการศึกษางานวิชาการของนักศึกษาหลักสูตรการเมืองการปกครองในระบอบประชาธิปไตยสําหรับนักบริหารระดับสูง รุ่นที่ 20 สถาบันพระปกเกล้า
วันนี้ (29 มีนาคม 2560) นายอุตตม สาวนายน รัฐมนตรีว่าการกระทรวงอุตสาหกรรม กล่าวปาฐกถาพิเศษในการประชุมวิชาการเพื่อนําเสนอผลการศึกษางานวิชาการของนักศึกษาหลักสูตรการเมืองการปกครองในระบอบประชาธิปไตยสําหรับนักบริหารระดับสูง รุ่นที่ 20 (ปปร.20) สถาบันพระปกเกล้า ณ ห้องกมลทิพย์ โรงแรมเดอะสุโกศล ในหัวข้อ “ประชารัฐกับการขับเคลื่อนประเทศไทยเป็น Thailand 4.0” โดยย้ําว่า “ เป้าหมายของThailand 4.0 ต้องการปรับเปลี่ยนวิกฤติเศรษฐกิจให้ไทยมีโครงสร้างเศรษฐกิจที่มีความสมดุลมากขึ้น และสร้างความเข้มแข็งแกร่งจากภายใน (Local Economy) เพื่อเชื่อมโยงกับเวทีโลก โดยผ่านเวทีภูมิภาคเป็นหลัก
รัฐมนตรีว่าการกระทรวงอุตสาหกรรม กล่าวต่อว่า “รัฐบาลได้เน้นย้ําให้ทุกโครงการของ Thailand 4.0 ยืดโยงกับการพัฒนาในพื้นที่และส่งเสริมให้มีส่วนร่วมในทุกโครงการ โดยการนําพาประเทศไทยตามแนวทางยุทธศาสตร์ชาติ 20 ปี ต้องการความร่วมมือจากทุกภาคส่วนในการแก้ไขปัญหา การสร้างโอกาสของความเท่าเทียม เพื่อเพิ่มศักยภาพตาม Road Map ของ Thailand 4.0 คือ 1. การพัฒนาคน พัฒนาบุคลากรของประเทศ 2. การพัฒนาวิสาหกิจ ให้ก้าวทันเวทีโลก 3. เทคโนโลยีและอุตสาหกรรมเป้าหมายว่าด้วยการสร้างเทคโนโลยีใหม่ เพื่อเพิ่มศักยภาพและสามารถแข่งขันในตลาดโลก และ 4.โครงสร้างพื้นฐาน ทั้งในเชิงกายภาพ และเชิงพื้นที่
รัฐบาลไทย-ข่าวทำเนียบรัฐบาล-รัฐบาลปิติ พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระราชทานรถตรวจโรคติดเชื้อชีวนิรภัย เพื่อเพิ่มประสิทธิภาพ ความปลอดภัยในตรวจหาผู้ป่วยติดเชื้อไวรัสโควิด-19
วันพฤหัสบดีที่ 9 กรกฎาคม 2563
รัฐบาลปิติ พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระราชทานรถตรวจโรคติดเชื้อชีวนิรภัย เพื่อเพิ่มประสิทธิภาพ ความปลอดภัยในตรวจหาผู้ป่วยติดเชื้อไวรัสโควิด-19
รัฐบาลปิติ พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ทรงพระ พระราชทานรถตรวจโรคติดเชื้อชีวนิรภัย พร้อมพระราชทานพระราชทรัพย์ส่วนพระองค์ในการพัฒนาอุปกรณ์ เพื่อเพิ่มประสิทธิภาพและความปลอดภัยในตรวจหาผู้ป่วยติดเชื้อไวรัสโควิด-19
วันนี้ (8 กรกฎาคม 63) เวลา 12.30 น. ณ ตึกสันติไมตรี (หลังนอก) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เปิดเผยว่าเมื่อวันที่ 6 ก.ค. 63 พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ พระราชทานรถตรวจโรคติดเชื้อชีวนิรภัยแก่กระทรวงสาธารณสุข พร้อมพระราชทานพระราชทรัพย์ส่วนพระองค์ ในการพัฒนาอุปกรณ์การตรวจมีประสิทธิภาพ เพื่อความปลอดภัยในการทํางานของเจ้าหน้าที่และตรวจหาผู้ป่วยติดเชื้อไวรัสโควิด-19 เชิงรุก สามารถเข้าถึงประชาชนได้ในทุกพื้นที่
พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี พระราชทานพระราชวโรกาสให้นายกรัฐมนตรี เฝ้าฯ ทูลละอองธุลีพระบาท กราบบังคมทูลถวายรายงานการปฏิบัติหน้าที่ของรัฐบาลในห้วงที่ผ่านมา โดยนายกรัฐมนตรีอัญเชิญพระกระแสรับสั่ง ชมเชย ขอบคุณ รัฐบาล เจ้าหน้าที่สาธารณสุข และทุกคนที่ทํางานในการแก้ไขปัญหาสถานการณ์การแพร่ระบาดของเชื้อไวรัสโควิด-19 ซึ่งประเทศไทยได้รับคําชื่นชมจากต่างประเทศเป็นจํานวนมาก เป็นความภาคภูมิใจของคนไทยทั้งชาติ พร้อมรับพระราชทานพระบรมราโชบายเรื่อง ความรัก ความสามัคคี รัฐบาลต้องทําหน้าที่ดูแลประชาชน ให้มีคุณภาพชีวิตที่ดี เน้นความเป็นธรรม ความโปร่งใส ในการทํางาน บริหารบ้านเมืองให้เกิดเสถียรภาพ บริหารจัดการให้ครบทุกมิติเพื่อบรรเทาความเดือดของพี่น้องประชาชน โดยกําหนดแผนงานให้สอดคล้องกับงบประมาณที่มีอยู่เป็นไปด้วยความเหมาะสม พระบาทสมเด็จพระเจ้าอยู่หัว ทรงสนพระทัยการบริหารจัดการน้ํา ป่า การกักเก็บน้ํา ที่ประชาชนบางพื้นที่ยังได้รับความเดือดร้อนพร้อมกันนี้ด้วย ทั้งนี้ รัฐบาลพร้อมรับสนองพระบรมราโชบาย เหนือเกล้าฯ ในการปฏิบัติหน้าที่เพื่อสืบสาน รักษา และต่อยอด ตามพระปฐมบรมราชโองการ
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.ค.ศ.แก้ไขหลักเกณฑ์การใช้บัญชีสอบครูผู้ช่วย
วันจันทร์ที่ 22 พฤษภาคม 2560
ก.ค.ศ.แก้ไขหลักเกณฑ์การใช้บัญชีสอบครูผู้ช่วย
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยว่า ที่ประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 9/2560
ได้เห็นชอบ (ร่าง) หลักเกณฑ์และวิธีการนําบัญชีผู้สอบแข่งขันได้ในบัญชีหนึ่งไปขึ้นบัญชีเป็นผู้สอบแข่งขันได้ในบัญชีอื่น ตําแหน่งครูผู้ช่วย สังกัดสํานักงานคณะกรรมการการศึกษาขั้นพื้นฐาน (สพฐ.)
นพ.ธีระเกียรติ เจริญเศรษฐศิลป์กล่าวว่า จากการที่คณะกรรมการศึกษาธิการจังหวัด (กศจ.) ได้จัดสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย สังกัดสํานักงานคณะกรรมการการศึกษาขั้นพื้นฐาน (สพฐ.) ปี พ.ศ. 2560 โดยกําหนดให้ขึ้นบัญชีผู้สอบแข่งขันได้เป็นเวลา 1 ปี นั้น
ที่ประชุมเห็นว่า หลักเกณฑ์ ก.ค.ศ. เกี่ยวกับการขอใช้บัญชีผู้สอบแข่งขันได้ ยังมีความแข็งตัวอยู่มากการย้ายข้ามภาคหรือข้ามจังหวัดเป็นไปได้ยาก แม้ว่าจะใช้บัญชีของหน่วยงานตนเองหมดแล้ว ก็ไม่สามารถไปขอใช้บัญชีในสาขาวิชาที่ต้องการจากจังหวัดอื่นที่ขึ้นบัญชีไว้ได้
ดังนั้น เพื่อเป็นการปลดล็อคหลักเกณฑ์ดังกล่าวให้เอื้อต่อการปฏิบัติงานให้มีความคล่องตัวมากขึ้น ที่ประชุมจึงได้เห็นชอบแก้ไขหลักเกณฑ์การใช้บัญชี ตามที่สํานักงาน ก.ค.ศ.เสนอ โดยกําหนดให้ กศจ. ขอรายชื่อผู้สอบแข่งขันได้ตามลําดับดังนี้
ขอจากบัญชีของสํานักงานศึกษาธิการจังหวัด (ศธจ.)ที่มีพื้นที่ติดต่อกันในสํานักงานศึกษาธิการภาค (ศธภ.)เดียวกันก่อน
หากไม่มี ให้ขอจากบัญชีสํานักงานศึกษาธิการจังหวัดอื่นที่มีพื้นที่ติดต่อกันในสํานักงานศึกษาธิการภาคอื่น
หากไม่มีอีก ให้ขอจากบัญชีสํานักงานศึกษาธิการจังหวัดในสํานักงานศึกษาธิการภาคเดียวกันที่มีพื้นที่ไม่ติดต่อกัน
หากสํานักงานศึกษาธิการจังหวัดที่มีพื้นที่ติดต่อกันในสํานักงานศึกษาธิการภาคอื่นไม่มี ให้ขอจากบัญชีสํานักงานศึกษาธิการจังหวัดสังกัดสํานักงานศึกษาธิการภาคอื่น ๆ ต่อไป
นพ.ธีระเกียรติ กล่าวด้วยว่า หลักเกณฑ์ใหม่นี้ถือเป็นมิติใหม่ของการปฏิบัติงานที่มีความยืดหยุ่นอย่างมาก ซึ่งคํานึงถึงทุกสาขาวิชา รวมทั้งสาขาวิชาที่ขาดแคลนด้วยโดยไม่ต้องจัดสอบเองใหม่หรือจะกล่าวโดยมีหลักการง่าย ๆ ก็คือ ให้ใช้บัญชีจากจังหวัดที่ติดกันอยู่ในภาคเดียวกันก่อน หากไม่มี ให้ใช้บัญชีจังหวัดที่ติดกันแต่อยู่ในภาคอื่นได้ และหากยังไม่มีอีก ก็ให้ขอใช้บัญชีจากจังหวัดใดก็ได้ในภาคเดียวกัน สุดท้ายหากไม่มีจริง ๆ ตามเกณฑ์ข้างต้นทั้งหมด ให้ขอใช้บัญชีจากภาคใดก็ได้ในประเทศ
รัฐบาลไทย-ข่าวทำเนียบรัฐบาล-เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๒
วันจันทร์ที่ 12 สิงหาคม 2562
เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ๑๒ สิงหาคม ๒๕๖๒
.........................................